text: Møde om konspirationer  
  11 september 2012 kl. 08.56
  11 års-dagen for terrorangrebet mod World Trade Center markeres med et møde i Vejle om myterne og konspirationerne.
  Terrorangrebet den 11. sptember 2001 er formentlig den begivenhed, der har givet anledning til flest konspirationsteorier. Internettet har givet frit løb for tanker og ideer om, hvad der skete den dag.
  
  Hvad er løgn? 
  Nu vil to mænd, Claus Larsen og Steen Svanholm der står bag hjemmesiden 911facts.dk, på et møde i Vejle i dag tirsdag prøve at se på konspirationerne. Hvad er facts? Hvad er løgn? 
  De holder foredrag på Vejle Idrætshøjskole, hvor emner som kildekritik og kritisk tænkning også kommer på dagsordenen.
  
  Købt og betalt 
  De overbeviste i 'Sandhedsbevægelsen' vil formentlig mene, at de to mænd er købt og betalt af Mossad, CIA, New World Order, Bush-familien eller andre unævnelige kræfter, som hjalp daværende præsident George Bush med at udføre et terrorangreb på sit eget folk.
  - Det er ikke dem, vi prøver at nå. De vil så gerne tro, og er fuldstændigt uimodtagelige for argumenter og fakta. I stedet håber vi, at hjemmesiden kan fungere forebyggende, har Claus Larsen tidligere sagt til Politiken.
  
  Links
  Her er link til både den ene og den anden part. 
  Den danske version af Den Sunde Skepsis med bl.a. arkitekt Jan Utzon og MF Benny Engelbrecht: http://www.youtube.com/watch?v=vHFGTdmrBhE
  - og her er link til Facebook-siden: http://www.facebook.com/911TheSensibleDoubt
  